Source: https://atvs.sk/2020/05/12/opatrenie-ucinkujucich-pri-nakrucani-audiovizualneho-diela-alebo-vyrobe-programu-a-vykonnym-umelcom-pri-podavani-umeleckeho-vykonu/
Timestamp: 2020-07-09 06:02:52+00:00
Document Index: 11090076

Matched Legal Cases: ['§ 5', '§ 48', '§ 48', '§ 7', '§ 20', '§ 25', '§ 2', '§ 7', '§ 25', '§ 16']

Opatrenie účinkujúcich pri nakrúcaní audiovizuálneho diela alebo výrobe programu a výkonným umelcom pri podávaní umeleckého výkonu - Asociácia televíznych vysielateľov Slovenska
Opatrenie účinkujúcich pri nakrúcaní audiovizuálneho…
máj122020
sp. zn: OLP/3970/2020 Bratislava, 11.05.2020
Úrad verejného zdravotníctva Slovenskej republiky ako príslušný orgán podľa § 5 ods. 4 písm. h) zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov (ďalej len „zákon č. 355/2007 Z. z.“) z dôvodu vyhlásenia mimoriadnej situácie na území Slovenskej republiky vládou Slovenskej republiky uznesením vlády Slovenskej republiky č. 111 z 11.03.2020 a pandémie ochorenia COVID-19 vyhlásenej dňa 11.03.2020 generálnym riaditeľom Svetovej zdravotníckej organizácie nariadil podľa § 48 ods. 4 písm. c), § 48 ods. 5 písm. e) zákona č. 355/2007 Z. z., § 7, § 20 a § 25 zákona č. 42/1994 Z. z. o civilnej ochrane obyvateľstva v znení neskorších predpisov (ďalej len „zákon č. 42/1994 Z. z.“) opatrenie č. OLP/3355/2020 zo dňa 20.04.2020, ktoré dopĺňa nasledovne:
účinkujúcich pri nakrúcaní audiovizuálneho diela alebo výrobe programu a výkonným umelcom pri podávaní umeleckého výkonu.
Producent audiovizuálneho diela pri nakrúcaní audiovizuálneho diela, vysielateľ pri výrobe programu a osoba zabezpečujúca podanie umeleckého výkonu pri inom podaní umeleckého výkonu sú súčasne povinní zabezpečiť nasledovné:
aby sa účinkujúcemu a výkonnému umelcovi (ďalej len „umelec“) pred nakrúcaním, výrobou alebo podaním umeleckého výkonu (ďalej len „umelecká činnosť“) vykonal test RT-PCR na ochorenie COVID-19 s negatívnym výsledkom, ktorý nie je starší ako štyri dni a následne vždy minimálne raz za 14 dní, ak umelecká činnosť trvá,
medzi umelcami a ďalšími osobami prítomnými na mieste umeleckej činnosti (členmi výrobného štábu, osobami zabezpečujúcimi technicko-organizačne umeleckú činnosť) odstup aspoň dva metre; odstup nie je potrebné dodržať medzi umelcami navzájom,
počas umeleckej činnosti je zabezpečená dezinfekcia rúk pre umelcov i ďalšie osoby prítomné na mieste umeleckej činnosti,
miesto umeleckej činnosti je pravidelne dezinfikované a ak ide o interiér, je aj pravidelne vetrané,
zabrániť vstupu na miesto umeleckej činnosti umelcom a ďalším osobám, ktoré majú byť prítomné na mieste umeleckej činnosti, ak sa u nich meraním zistí telesná teplota 37 °C a viac alebo sa spozorujú iné príznaky ochorenia COVID-19.
Úrad verejného zdravotníctva Slovenskej republiky v nadväznosti na zlepšenie epidemiologickej situácie v súvislosti s COVID-19 v Slovenskej republike vydal opatrenie, ktorého obsah je uvedený v záväznej časti tohto opatrenia. Týmto opatrením Úrad verejného zdravotníctva Slovenskej republiky rozšíril výnimky vychádzať a pohybovať sa na verejnosti bez prekrytia horných dýchacích ciest (nos, ústa) avšak za presne vymedzených podmienok pre účinkujúcich pri nakrúcaní audiovizuálneho diela alebo výrobe programu a výkonných umelcov pri podávaní umeleckého výkonu. Prekrytie horných dýchacích ciest významne ovplyvňuje audiovizuálnu kvalitu výkonu uvedených činnosti. Výnimka sa pre uvedené osoby zavádza z dôvodu charakteru ich práce, aby neprichádzalo k znehodnoteniu produkcie audiovizuálneho diela a znižovaniu kvality podávania umeleckého výkonu.
Podľa § 2 ods. 2 zákona č. 42/1994 Z. z. poslaním civilnej ochrany je v rozsahu ustanovenom týmto zákonom chrániť život, zdravie a majetok a utvárať podmienky na prežitie pri mimoriadnych udalostiach a počas vyhlásenej mimoriadnej situácie.
Podľa § 7 zákona č. 42/1994 Z. z. za plnenie úloh civilnej ochrany zodpovedá v rozsahu ustanovenom týmto zákonom vláda, ministerstvá, ostatné ústredné orgány štátnej správy, iné ústredné štátne orgány, okresné úrady, samosprávne kraje, obce, právnické osoby a fyzické osoby; pri plnení týchto úloh spolupracujú v rozsahu ustanovenom týmto zákonom s obdobnými inštitúciami iných štátov.
Podľa § 25 ods. 1 písm. a) zákona č. 42/1994 Z. z. pre prípad mimoriadnej udalosti sú fyzické osoby povinné dodržiavať pokyny okresných úradov, obcí, ako aj iných právnických osôb a fyzických osôb uvedených v § 16.
Toto opatrenie naďalej zostáva jedným z dôležitých nástrojov na zamedzenie šírenia ochorení COVID-19 spôsobených koronavírusom (SARS-CoV-2) v Slovenskej republike.
Category: ATVSBy Zuzana Šangalová
PreviousPrevious post:Odporúčanie na audiovizuálnu produkciu v dobe Covid 19NextNext post:Poďakovanie Ministerstvu kultúry SR a Úradu verejného zdravotníctva SR